Monika Zak má sigast at vera óræddur ævintýrari. Í seks ár sigldi hon á verðinshøvunum við manni og børnum í báti uttan motor. Hon skrivaði samstundis til tíðindabløð um upplivilsini í fremmandum londum, samstundis sum hon skrivaði fyrstu bøkurnar. Hon sigur sjálv, at tað, sum drívur hana, er áhugin fyri barnarættindum og vreiði um órættvísi í heiminum. Higartil hevur hon útgivið einar 50 bøkur, sum eru týddar til fleiri ymisk mál.